જસાપર ગામમાં રહેતા અને ખેતી કરતા મનોજભાઈ સતાસીયાને તેના કૌટુંબિક ભાઈ અતુલ લખમણ સતાસીયા સાથે વારસામાં મળેલી જમીન અંગે તકરાર ચાલતી હતી. તા. ૧પ. ૬.ર૦૧૬ ના રોજ મનોજભાઈ સતાસીયા અને તેના પત્ની ભામણીયું ખેતર તરીકે ઓળખાતા ખેતર પાસેથી પસાર થતા હતા તે વખતે ત્યાં કુહાડો અને લાકડી લઈ અગાઉથી જ ઉભેલા અતુલે પ્રથમ સવિતાબેનને લાકડીથી ઈજા કરી હતી અને બાદમાં મનોજભાઈ ઉપર કુહાડીથી માથા અને છાતીમાં હુમલો કરતા મનોજભાઈને ગંભીર ઈજા થતા ઘટના સ્થળે જ મોત થયું હતું.